Ορειβατικός Σύλλογος Ρεθύμνου

81η Πανελλήνια Ορειβατική Συνάντηση ​Καταφύγιο Στροβίλι
2023-07-22 - 2023-07-23 | Καταφύγιο Στροβίλι, Καταφύγιο Στροβίλι, Ελλάδα
Ο ΕΟΣ ΛΑΣΙΘΙΟΥ διοργανώνει την 81η Πανελλήνια Ορειβατική Συνάντηση, το διήμερο 22-23 Ιουλίου 2023 στο Οροπέδιο Λιμνάκαρο – Οροπεδίου Λασιθίου Κρήτης – Καταφύγιο Στροβίλι, σε υψόμετρο 1.350 μ.
​

ΠΡΟΓΡΑΜΜΑ ΣΥΝΑΝΤΗΣΗΣ
ΣΑΒΒΑΤΟ, 22 Ιουλίου 2023
14:00-17:00: Άφιξη στον Αβρακόντε Οροπεδίου Λασιθίου, παραλαβή σακιδίων-σκηνών από τους διοργανωτές. Ανάβαση στο Οροπέδιο Λιμνάκαρου, Καταφύγιο Στροβίλι με περίπου 2 ώρες πεζοπορία (6,7 χλμ., υψόμετρο 1.350 μ.)
17:00-19:30: Καλωσόρισμα, παρουσιάσεις
19:45: Σύντομοι χαιρετισμοί διοργανωτών, ανταλλαγή αναμνηστικών
20:00: Φαγητό–ποτό, ορειβατικό γλέντι
00:00: Ξεκούραση–σιωπητήριο
ΚΥΡΙΑΚΗ, 23 Ιουλίου 2023
06:00: Εγερτήριο–πρωινό. Θα ακολουθήσουν δύο πορείες μία εύκολη και μία δύσκολη
07:00: Έναρξη δύσκολης ανάβασης «Kορυφή Σπαθί»,2.148 μ (7 ώρες πορείας, ανάβαση–κατάβαση)
07:30: Έναρξη εύκολης ανάβασης «Καταφύγιο-Ε4-Ποταμός-Αγιο Πνεύμα, Λιμνάκαρο-Καταφύγιο» (4 ώρες πορείας)
14:00: Επιστροφή ορειβατών-Προσφορά φαγητού- Πέρας της 81ης Πανελλήνιας Ορειβατικής Συνάντησης
ΣΗΜΕΙΩΣΕΙΣ
Ενδέχεται να προστεθούν και άλλες πορείες ανάλογα με το πλήθος των συμμετοχών.
Ο Σύλλογός μας θα μεριμνήσει με δικά του μεταφορικά μέσα να μεταφέρει τα σακίδια των συμμετεχόντων. Στο χώρο της κατασκήνωσης θα επιτρέπεται η πρόσβαση μόνο στα αυτοκίνητα υποστήριξης της διοργάνωσης. Η στάθμευση αυτοκίνητων και λεωφορείων θα γίνεται σε προκαθορισμένους χώρους σε Αβρακόντε και Λιμνάκαρο.
Για λόγους οικονομίας και προστασίας του περιβάλλοντος, είναι απαραίτητο οι συμμετέχοντες μαζί με την σκηνή και το υπνόσακο τους, να έχουν μαζί τους τα προσωπικά τους σκεύη φαγητού (καραβάνα, πιρούνι, μαχαίρι, ποτήρι) και το παγούρι τους. Στο χώρο της κατασκήνωσης θα υπάρχει πόσιμο νερό.
ΠΛΗΡΟΦΟΡΙΕΣ- ΔΗΛΩΣΕΙΣ ΣΥΜΜΕΤΟΧΗΣ
Όσοι ενδιαφέρονται μπορούν να επικοινωνήσουν με το Σύλλογο μας.

Λευκόγεια -Τίμιος Σταυρός - Αγ. Παΐσιος
2023-07-16 | Λευκόγεια, Λευκόγεια, Ρεθύμνου, 74060, Ελλάδα
Με δικά μας οχήματα κατευθυνόμαστε στο χωριό Λευκόγεια, στην πλατεία του χωριού, 35 χλμ. νότια του Ρεθύμνου. Από εκεί θα ανέβουμε στον Τίμιο Σταυρό, στα 433μ. Έπειτα θα επιστρέψουμε στα οχήματά μας για να κατευθυνθούμε στο μοναστήρι του Αγ. Παΐσιου από όπου θα θαυμάσουμε τη θέα προς το Λυβικό πέλαγος. Τέλος θα απολαύσουμε το μπάνιο μας σε κοντινή παραλία.
Ω.Π : 3
Β.Δ.: 1
Αρχηγός: Μανουσάκης Βασίλης
Τηλ.: 6946792734

Φαράγγι Σαμαριάς
2023-07-15 - 2023-07-16 | Ξυλόσκαλο, Ξυλόσκαλο, Χανίων, 73011, Ελλάδα
Η καθιερωμένη διάσχιση του πιο εντυπωσιακού φαραγγιού της Κρήτης.
Η είσοδος του βρίσκεται στον Ομαλό, σε υψόμετρο 1.250μ
Εθνικός Δρυμός από το 1962, κυρίως για την προστασία του Κρητικού Αίγαγρου. Το έρημο σήμερα χωριό της Σαμαριάς βρίσκεται ακριβώς μέσα στο φαράγγι. Το πιο γνωστό μέρος του φαραγγιού είναι το οι Πόρτες, όπου οι πλευρές του έρχονται σε απόσταση μόλις 4μ., ενώ υψώνονται σε ύψος 500μ.!
Ω.Π : 6
Β.Δ.: 2
Αρχηγός: Γιάννης Γασϊδαρτζής
Τηλ.: 6981862832

Παξιμάδια
2023-07-09 | Παξιμάδια, Παξιμάδια, Ρεθύμνου, 740 53, Ελλάδα
Στέκουν αγέρωχα 7 μίλια νότια της Κρήτης και η κάθε αναφορά τους συνοδεύεται με μύθους και ιστορίες. Τα Παξιμάδια ή Ελεφαντάκι σύμφωνα με κάποιους ντόπιους, πήραν τα ονόματά τους επειδή σε κάποια μάτια μοιάζουν με ξερό ψωμί και σε κάποια άλλα με μωρό ελέφαντα που έχει ξαπλώσει στο νερό. Τα δύο νησάκια σχεδόν εφάπτονται και στο σημείο αυτό σχηματίζουν όμορφες παραλίες, παρά το βραχώδες έδαφός τους.
Προορισμός μας θα είναι τα δύο αυτά ακατοίκητα νησάκια. Φτάνοντας με δικά μας οχήματα στην Αγία Γαλήνη θα επιβιβαστούμε σε καραβάκι. Στη συνέχεια θα πραγματοποιήσουμε μικρή πεζοπορία σε ένα από τα δύο νησάκια φτάνοντας έως την κορυφή του. Κατόπιν θα μεταβούμε σε παραλία του νησιού για μπάνιο και φαγητό. Τέλος, θα κάνουμε τον περίπλου των δύο νησιών με το καραβάκι και θα επιστρέψουμε στην Αγία Γαλήνη.
Ω.Π.: 2
Β.Δ.: 1
​Αρχηγός: Μαίρη Μιχελιουδάκη
Τηλ.: 6983723494

Κουρταλιώτικο Φαράγγι - ποταμοδιάσχιση
2023-07-02 | Κουρταλιώτικο Φαράγγι, Φαράγγι Κουρταλιώτη, Ρεθύμνου, 74060
Το φαράγγι του Κουρταλιώτη ξεκινάει από το χωριό Κοξαρέ και ρέει ανάμεσα στα βουνά Κουρούπα (984 μ) και Ξηρό Όρος (904μ). Το όνομα του οφείλεται στο ότι όταν φυσά δυνατός άνεμος, δημιουργεί σφυρίγματα περνώντας ανάμεσα από τους βράχους, που μοιάζουν με κούρταλα (κρόταλα) που κτυπούν. Μέσα από το φαράγγι περνάει ο Κουρταλιώτης Ποταμός που διασχίζει μέρος του φαραγγιού και εκβάλλει στη λίμνη Πρέβελη. Στο τελευταίο του κομμάτι το ποτάμι ονομάζεται και Μεγάλος Ποταμός.
Η διαδρομή μας θα ξεκινήσει από το μονότοξο γεφύρι με βόρεια κατεύθυνση, κόντρα στο ρεύμα του ποταμού. Στην πορεία άλλοτε περπατάμε μέσα στο νερό, άλλοτε κολυμπάμε και σε άλλα σημεία παρακάμπτουμε την κοίτη μέχρι να φτάσουμε στο σπήλαιο με τους καταρράκτες. Έπειτα ανεβαίνουμε το πέτρινο δρομάκι που ξεκινάει από την εκκλησία του Αγίου Νικολάου του Κουρταλιώτη και φτάνουμε στο τέλος της διαδρομής μας. Στη συνέχεια θα απολαύσουμε το μπάνιο μας στο Αμμούδι.
​Ω.Π. : 3:30
Β.Δ. : 1+
Αρχηγός: Κωστής Μανωλεσάκης
Τηλ: 6976402902

Γαλλιανό Φαράγγι
2023-06-11 | Γαλλιανό Φαράγγι, Γάλλος, 74100
Την Κυριακή αυτή θα επισκεφτούμε και θα διασχίσουμε το Γαλλιανό φαράγγι. Είναι ένα μικρό αλλά πανέμορφο φαράγγι που ξεκινάει από το χωριό Γάλλου και καταλήγει στην πόλη μας με μήκος περίπου 5.5 χλμ, μεταφέροντας τα νερά από την περιοχή των Αρμένων στην παραλία του Κουμπέ. Κατά μήκος του φαραγγιού θα συναντήσουμε τον ναό του Αγίου Αντωνίου και χαλάσματα από νερόμυλους με τον πιο ξακουστό και εξαιρετικά διατηρημένο νερόμυλο των Σαουνάτσηδων. Θα μεταφερθούμε με δικά μας οχήματα από τον ορειβατικό στην είσοδο του φαραγγιού, που είναι μετά το χωριό Γάλλος, και θα καταλήξουμε στον Κουμπέ. Είναι ένα σχετικά εύκολο φαράγγι, με
εξαίρεση μερικά σημεία που λόγω μπαζών που έχουν εναποθετηθεί, θέλουν λίγο προσοχή.
Β.Δ. :1
Ω. Π. :3
Αρχηγός: Παναγιώτης Διαμάντης
Τηλ. 6945831413

Γαύδος
2023-06-03 - 2023-06-05 | Γαύδος, Παραλία Κόρφος, Crete, 730 01, Greece
Τριήμερο για χαλάρωση και εύκολες πεζοπορίες στη Γαύδο.
​
​Β.Δ.: 1
Αρχηγός : Πελαντάκης Δημήτρης
Τηλ.: 2831024886 (επικοινωνία: ώρες καταστημάτων)

Φαράγγι Δικτάμου
2023-05-28 | Φαράγγι Δικτάμου, Κατωχώρι - Στύλος, Χανίων, 73100, Ελλάδα
Πορεία σε ένα καταπράσινο, με τεράστια πλατάνια φαράγγι του Ν. Χανίων.Μέσα από το φαράγγι περνάει ο παραπόταμος του Ποταμού Κυλιάρη που πηγάζει βόρεια της κορυφής Μαύρη των Λευκών Ορέων κι εκβάλει στις Καλύβες.
Στις πλαγιές του φαραγγιού φυτρώνει το ενδημικό βότανο της Κρήτης δίκταμος ή έρωντας.
​Ω.Π. : 3
Β.Δ. : 1
Αρχηγός: Γιάννης Γαϊδαρτζής
Τηλ.: 6981862832​

Σπαθί (Λασιθιώτικα Όρη)
2023-05-27 - 2023-05-28 | Λασιθιώτικα Όρη, Σπαθί, Λασιθίου, 720 56, Ελλάδα
Διήμερη εξόρμηση στο Λασίθι. Το Σάββατο αναχωρούμε από τα γραφεία του συλλόγου με προορισμό το καταφύγιο Στροβίλι (1.358μ.) το οποίο βρίσκεται πάνω από το οροπέδιο Λασιθίου όπου και θα διανυκτερεύσουμε. Την Κυριακή θα γίνει ανάβαση στο Σπαθί (1.148μ.) την ψηλότερη κορυφή του όρους Δίκτη και επιστροφή στο καταφύγιο.
Β.Δ.: 2
Ω.Π.: 6
Αρχηγός: Παναγιώτης Διαμαντής
Τηλ.: 6945831413

Βουλευτικές Εκλογές
2023-05-21 | Ρεθύμνου
Δεν θα πραγματοποιηθούν διαδρομές λόγω των βουλευτικών εκλογών.

Γκίγκιλος
2023-05-14 | Γκίγκιλος, Κορυφή Γκίγκιλος, 73005, Ελλάδα
Ανάβαση σε μια από τις πιο εντυπωσιακές κορυφές των Λευκών Ορέων.
Η πορεία μας ξεκινά από το Ξυλόσκαλο Ομαλού, περνά την πηγή Λινοσέλι από όπου μπορούμε να πάρουμε νερό και συνεχίζει μέχρι το διάσελο ανάμεσα στο Γκίγκιλο και το Ψηλάφι. Από εκεί συνεχίζουμε αριστερά και ανεβαίνουμε στην προκορφή και μετά στην κύρια κορυφή του Γκίγκιλου (2080 μ.), με εύκολο σκαρφάλωμα.
Β.Δ.: 2
Ω.Π.: 6
Αρχηγός: Μαρία Βλάσση
Τηλ.: 6936939768

Σηρικάρι - Πολυρήνια
2023-05-07 | Ρεθύμνου
Tο Σηρικάρι είναι ένα ορεινό χωριό, στο Δήμο Κισσάμου. Από εδώ ξεκινάει το φαράγγι που ενώνει το Σιρικάρι με την αρχαία πόλη της Πολυρρήνιας. Τα αρχαία τείχη της πόλης σώζονται σε αρκετά καλή κατάσταση στην ακρόπολη της, πάνω σε ψηλό λόφο με θέα στον κόλπο της Κισσάμου. Θα περπατήσουμε μέσα στο καστανόδασος, χαρακτηριστικό της περιοχής, δίπλα στο μικρό ποτάμι που το διασχίζει. ​​
Β.Δ.: 1
Ω.Π.: 3:30
Aρχηγός: Αχμέντ
Τηλ.: 6971769197 (μετά τις 6 μ.μ.)
